“เอกภาวิน” ชี้ SET ผันผวน! เน้นเก็งกำไร CRC  
“เอกภาวิน สุนทราภิชาติ” มอง SET ผันผวนระยะสั้น ให้กรอบแนวรับ 1,680 จุด ส่วนแนวต้าน 1,695-1,700 จุด พร้อมชูหุ้นค้าปลีกน่าเก็งกำไร CRC เด่น!
“เอกภาวิน” มอง SET ผันผวนระยะสั้น แนะเก็งกำไรหุ้นค้าปลีกท็อปพิก CRC
6 ก.พ. 2566

นายเอกภาวิน สุนทราภิชาติ ผู้อำนวยการฝ่ายกลยุทธ์การลงทุน สายงานวิจัย บริษัทหลักทรัพย์ อินโนเวสท์ เอกซ์ จำกัด (InnovestX) เปิดเผยผ่านรายการ “ข่าวหุ้นเจาะตลาด” วันนี้ ( 6 ก.พ. 66) ว่า แนวโน้มตลาดหุ้นไทยวันนี้แกว่งผันผวนในระยะสั้น เหตุยังคงจับตาสัญญาณเงินเฟ้อสหรัฐเดือน ม.ค.
ขณะที่ภาพรวมเศรษฐกิจไทยครึ่งแรกของปี 66 ยังค่อนข้างโดดเด่น จากภาคการท่องเที่ยวอยู่ในทิศทางดีต่อเนื่อง รวมถึงปัจจัยบวกจากนักท่องเที่ยวกรุ๊ปทัวร์จีนที่เดินทางเข้ามาท่องเที่ยววันนี้เป็นวันแรก
โดยคาดการว่าดัชนีเคลื่อนไหวในกรอบแนวรับ 1,680 จุด ส่วนกรอบแนวต้านบริเวณ 1,695-1,700 จุด
สำหรับกรณีหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ที่ตลาดหลักทรัพย์ได้เปลี่ยนแปลงหน่วยการซื้อ-ขายหุ้นจากหน่วยการซื้อ-ขายเดิม 100 หุ้น เป็นหน่วยการซื้อ-ขายใหม่ 50 หุ้น มีผลตั้งแต่วันที่ 7 ก.พ. 66  เป็นต้นไป มองว่านักลงทุนยังสามารถทำการเข้าซื้อ-ขายได้ตามปกติ แต่ให้เน้นรอจังหวะค่อยทำการเข้าซื้อเนื่องจากราคาหุ้นมีการปรับตัวขึ้นมาเยอะพอสมควรแล้วก่อนหน้า โดยให้แนวรับ 900 บาท
อย่างไรก็ตามหุ้นน่าเก็งกำไร เน้นหุ้นค้าปลีกอย่าง บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ให้กรอบแนวรับที่ระดับ 44 บาท ส่วนกรอบแนวต้านที่ระดับ 48 บาท